open-index/open-wikipedia-markdown huggingface dataset:
Fritz Fischer (skiskytter)

**Friedrich «Fritz» Fischer** (født 22. september 1956 i Kelheim) er en av Tysklands mestvinnende skiskyttere. Frem til 2007 var han assistenttrener for det tyske herrelandslaget.

Karrierens største triumf var stafettgullet under OL 1992 i Albertville.

## Meritter
* OL-medaljer
** 1984: bronse på stafetten
** 1988: sølv på stafetten
** 1992: gull på stafetten
* VM-medaljer
** 1981: sølv på stafetten
** 1981: bronse på stafetten
** 1987: bronse på stafetten
** 1989: sølv i lagøvelsen, bronse på 20&nbsp;km
** 1991: gull på stafetten
** 1993: gull i lagøvelsen
* Verdenscupen
** Sammenlagtvinner sesongen 1987/88
** 10 seire i enkeltrenn

## Referanser


## Eksterne lenker
* 
*  Skiskyttercamp Fritz Fischer
Kurovskoje

**Kurovskoje** (russisk: Куровско́е) er en by i Moskva oblast i Russland. Den ligger ved elva Nerskaja, ei sideelv til elva Moskva, rundt 92&nbsp;km sørøst for Moskva. Innbyggertall: 19&nbsp;857 (folketelling 2021)

Kurovskoje ble først nevnt på 1500-tallet som den lille bosetningen *Kurovskij* (russisk: Куровский). I 1646 ble den nevnt som landsbyen *Kurovskaja* (russisk: Куровская). I 1952 fikk den bystatus og ble omdøpt til Kurovskoje.

## Referanser
Alfred Dunhill

**Alfred Dunhill, Ltd.** er et britisk-basert selskap som har spesialisert seg på luksusartikler for menn. Konseptet ble utviklet av *Alfred Dunhill* etter at han arvet sin fars sadelmakerfirma i Euston Road, London i 1893. Han begynte med alt i styling for den tids biler, så som hovedlys, horn, lærfrakker,kjørehansker, kjørebriller, picnic-korger med glass, og bestikk og klokker. Reklameslagordet var: «Alt for bilen utenom motoren».

I 1905 tok han patent på en snadde som skulle kunne røkes i åpen bil mens man kjørte, uten at den ble ødelagt av trekken eller spredte glør og aske rundt seg. Dette ga støtet til at han startet egen butikk for tobakksvarer og piper med alskens tilbehør i 1907. Beliggenheten var nær de britiske gentlemann-klubbene i Duke Street, St. James's, London SW1.

I 1909 åpnet han egen pipefabrikk, der pipene var framstilt og preparert slik at de smakte bra fra første stopp. Han la inn et aluminiumsrør i pipehalsen. For at dette skulle komme rett vei ned i pipen, ble der preget en prikk på munnstykket, noe som etter hvert ble til en del av varemerket. (The White Spot Guarantee)

I butikken anla han en egen avdeling for kunder som ville lage sin egen mikstur. Hver oppskrift ble utstyrt med et nummer, og kunden trengte siden bare å bestille «My Mixture No.__» for å få samme blandingen. Noen av disse blandingene ble så populære, at de ble solgt på verdensbasis.

Butikken ble ødelagt av bomber i den andre verdenskrigen, men er restaurert og gjenåpnet fra 1956.

Dunhill sto også for den første enhåndsbetjente lighteren – og en langvarig salgssuksess med den beste gasslighteren som kom i 1956. Fra 1963 fikk en også Dunhill sigaretter, mens parfymeartiklene, som per i dag selges gjennom Procter and Gamble ble overtatt av dette firmaet ved oppkjøp av Wella. Corporation.

Carreras Tobacco Company overtok 51% av aksjemajoriteten i 1967, men ble selv overtatt av Richemont.

## Sponsor

*Alfred Dunhill* er sponsor for golf tournaments, opprinnelig Alfred Dunhill Cup, nå Alfred Dunhill Links Championship.

## Se også
*Tobakk
*Piperøyking
*Tobakkspipe

## Eksterne lenker
* 
* Alfred Dunhill Pipes website
Hengemyr

En **hengemyr** er en torvmatte som flyter på vann. Torvmatten består av død og levende torvmose og andre planter, som starr, myrull, myrhatt eller bukkeblad. Hengemyrer er vanligst rundt næringsfattige innsjøer (fattigmyr).

Den flytende torvmatten kan være av varierende tykkelse. Noen er så tykke at de kan bære mennesker. Andre er for tynne til det, noe som er farlig fordi man ikke kan se at (eller hvor) det er vann under hengemyren.

Derav kommer også ordet overførte betydning, der *hengemyr* står for «en uheldig og uoversiktlig situasjon som det er vanskelig å komme seg ut av».

## Litteratur
*
Ramenskoje

**Ramenskoje** (russisk: Ра́менское) er en by i Moskva oblast i Russland. Den ligger 46&nbsp;km sørøst for Moskva. 

Innbyggertall: 82&nbsp;074 (folketelling 2002), 87&nbsp;666 (folketelling 1989).

## Referanser


## Eksterne lenker
*
Elektrogorsk

**Elektrogorsk** (russisk: Электрого́рск) er en by i Moskva oblast i Russland. Den ligger rundt 88&nbsp;km øst for Moskva. Innbyggertall: 20&nbsp;400 (2005 est.), 20&nbsp;353 (folketelling 2002), 18&nbsp;391 (folketelling 1989).

Elektrogorsk ble grunnlagt i 1912 med bakgrunn i konstruksjonen av den første store torvfyrte kraftstasjonen i Russland, som fikk navnet *Elektroperedatsja* (russisk: Электропередача, overs. «elektrisk overføring»). Bosetningen fikk navn etter kraftstasjonen. I 1946 fikk den innvilget bystatus.

## Eksterne lenker
*
Ikkepedia

**Ikkepedia ** (oversettelseslån fra engelsk *Uncyclopedia*, «Uleksikon») er en satirisk wiki på norsk og har flere søsternettsider på andre språk. Nettstedet (grunnlagt i 2006) er utformet som en parodi på Wikipedia der hvem som helst kunne redigere innholdet. Den engelske Uncyclopedia ble startet i januar 2005 som en videreutvikling av den engelskspråklige Wikipedias informasjonsside *Bad Jokes and Other Deleted Nonsense* («»). Nettstedet profilerer seg som *The content-free encyclopedia* («Den innholdsfrie/-løse encyklopedi») &ndash; en parodi på Wikipedias *The free encyclopedia*, «Den frie encyklopedi». Artiklene er som regel satiriske eller rent nonsensaktige. Per oktober 2022 har Ikkepedia rundt 4650 artikler. 

Det eksisterer to uavhengige paraplyprosjekter.  Den ene, Uncyclomedia, er vert for de fleste språkene (også den norske og den svenske). Den andre er Uncyclo''p''edia som går sin egen vei i oppretting av nye språk hos wiki-bedriften Wikia. Wikia har 25 % (20/79) av alle språk mens Uncyclomedia har resten, med unntak av den koreanske, nedertyske ("plattdüütsch") og russiske versjonen.

I senhøsten av 2008 bestemte bidragsytere til den norske Ikkepedia å opprette en annen uavhengig nettside som heter Artigpedia.

## Se også
* Encyclopædia Dramatica

## Referanser


## Eksterne lenker
* 
* Liste over Uncyclopedier på ulike språk
Anton Blom

**Anton Blom** (1924–2012) var en norsk journalist og forfatter. Han startet som journalist i Arbeiderbladet i 1948. Han begynte i NRK som stortingsmedarbeider i 1965 og var fra 1967 ansatt i utenriksredaksjonen. Han var utstasjonert korrespondent i Bonn, Vest-Tyskland fra 1967 til 1973, og etterfulgte Kari-Grete Alstad som NRKs korrespondent i Washington, D.C. i 1981. Han var også kjent som kåsør i NRK Radio, og som forfatter, hvor den tematiske røde tråden var jødeutryddelsene under annen verdenskrig og det jødiske folks historie.

## Bibliografi
* *Norsk telegraf- og telefonforbund gjennom 25 år: 1930-55*. Forbundet, 1955
* *Jødenes vei gjennom historien*. Cappelen, 1978; ny utgave: Lunde Forlag, 1998
* *Elie Wiesel og ansiktet i vinduet*. Cappelen, 1987

## Referanser


## Eksterne lenker
* Anton Blom hos NRK Stemmer fra arkivet
Jarl Munch

**Jarl Eilif Munch** (1935–2025) var en norsk journalist, programleder og forfatter som var ansatt i NRK i mesteparten av sitt yrkesliv. Han arbeidet primært med utenriksstoff og var NRKs korrespondent i både Midtøsten og i Frankrike.

Munch ble født i Bergen og tok examen artium på latinlinjen ved Bergen katedralskole. Han ble cand.philol. ved Universitetet i Bergen i 1962 med fagene fransk, engelsk og historie hovedfag. 

Han arbeidet for NRK Radio fra 1963 til 1965, før han begynte i Kortbølgen i NRK Fjernsynet i 1963 før han gikk over til NRK Fjernsynet, Dagsrevyen i 1965. Fra 1971 var han i utenriksredaksjonen i NRK og var NRKs første korrespondent til Midtøsten, stasjonert i Beirut i Libanon fra 1974 og i Kairo fra 1974 til 1977. Fra 1983 til 1986 var han NRKS korrespondent i Paris.

I sin tid som utenriksjournalist og NRKs korrespondent dekket han en rekke saker som Hellas-saken, sjahens fall og Khomeinis maktovertakelse i Iran.

## Utgivelser
* 

## Referanser
Al Lowe

**Al Lowe** (født 24. juli 1946 i Gumbo i Missouri er en amerikansk spilldesigner og programmerer som utviklet en rekke eventyrspill, for det meste for Sierra On-Line. Han er mest kjent som skaperen av spillserien *[[Leisure Suit Larry]]*.

## Karriere
Lowe begynte sin karriere som musikklærer på en barneskole i 15 år. Etter dette bestemte han seg for å lære seg programmering, og i 1982 skapte han tre videospill for Apple II: *Dragon's Keep*, *Bop-A-Bet* og *Troll's Tale*. Sierra Entertainment kjøpte disse tre spillene i 1983, og Al arbeidet deretter for dem som programmerer og spilldesigner i 16 år.

Hans første prosjekter inkluderte *Winnie the Pooh in the 100-Acre Woods*, *Donald Duck's Playground* og *The Black Cauldron*, alle basert på Disneys filmer.

I 1986 var han sjefsprogrammerer King's Quest III* og *Police Quest I*, samt at han laget musikken til andre Sierra-spill.

Han er mest kjent for spillserien om *Leisure Suit Larry*, samt den smittsomme temasangen som han komponerte. Atter Larrys suksess designet Lowe også andre spill, som *Torin's Passage* og *Freddy Pharkas: Frontier Pharmacist*. I hele sin karriere var Lowe kjent for sitt lett gjenkjennbare [[hårtap|skallete]] hode, sitt store skjegg og sin tydelige [[ølvom]]. Han likte å kalle seg selv «verdens eldste spilldesigner».

I 1994 flyttet han sammen med familien sin til [[Seattle]] i [[Washington]], og har angivelig trivdes som pensjonert siden 1998. Lowe har spilt [[saksofon]] profesjonelt siden 13-årsalderen, og opptrer fremdeles sammen med lokale jazzband. I november 2007 var han hedersgjest på en alternativfestival i [[Helsingfors]], der han spilte saksofon sammen med [[David Hasselhoff Big Band]]. Lowes store lidenskap nå er hans humoristiske hjemmeside allowe.com, samt CyberJoke 3000™, en daglig e-postliste med vitser.

I et intervju i 2006 Al avslørte at han ikke egentlig hadde trukket seg tilbake, men at han hadde holdt på i over et år med å designe et spill i hemmelighet. *Sam Suede: Undercover Exposure* var et action- og komediespill utviklet av iBase Entertainment, et firma han grunnla sammen med [[Ken Wegrzyn]]. I desember 2006 gikk firmaet konkurs, og prosjektet *Sam Suede* ble lagt ned. Etter denne nedturen uttrykte Lowe tvil om han noen sinne ville komme tilbake til spillindustrien

I januar 2007 sier nettsiden til iBase Entertainment at prosjektet er utsatt i påvente av pengestøtte.

== Referanser ==
<references />

== Eksterne lenker ==
* 
* 
* 
* [http://groups.yahoo.com/group/cyberjoke3000 CyberJoke 3000™]
* [https://web.archive.org/web/20080216154613/http://www.g-wie-gorilla.de/content/view/360/18/ Omfattende intervju med Al Lowe]
* [http://www.ibaseentertainment.com/ iBase Entertainment] 
* [http://www.adventureclassicgaming.com/index.php/site/interviews/124/ Al Lowe intervju på Adventure Classic Gaming, 1997]
* [http://www.mobygames.com/developer/sheet/view/developerId,3320/ *Al Lowe''s] profil på MobyGames
Kandyse McClure

**Kandyse McClure** (født 1980) er en sørafrikansk skuespiller, boende i Canada og med canadisk statsborgerskap. Hun er mest kjent for sin rolle som Anastasia «Dee» Dualla i science fiction-serien *[[Battlestar Galactica (2004)|Battlestar Galactica]]*.

## Skuespillerkarriere

Hun ble en populær ung stjerne gjennom tv-serien *Higher Ground*, der hun bl.a. spilte sammen med Hayden Christensen. Hun har også spilt sammen med Lou Diamond Phillips i tv-filmen *In a Class of His Own* fra 1999. Hun har hatt en gjentatt rolle i tv-serien *[[Jeremiah]]*, før hun fikk rollen i *[[Battlestar Galactica (2004)|Battlestar Galactica]]*.

McClure fikk stor ros for sin rolle som «Sue Snell» i tv-filmen, *Carrie* i 2002, en ny versjon av Stephen King's kjente roman. 

### Battlestar Galactica
I 2003 ble tv-serien fra 1970-tallet, *[[Battlestar Galactica (1978)|Battlestar Galactica]]* brakt tilbake til live, selv om det i første omgang var i form av en tre timer lang miniserie. McClure spilte rollen som Anastasia «Dee» Dualla, en av offiserene ombord på *Battlestar Galactica*. Miniserien ble etterhvert en pilot for den nye science fiction-serien *[[Battlestar Galactica (2004)|Battlestar Galactica]]*.

## Priser og nominasjoner
**Leo Awards**
* 2002 – Nominert – Best Supporting Actress – *Carrie*

## Utvalgt filmografi
*Listene under er ikke komplett, se [http://www.imdb.com/name/nm0565973/ Internet Movie Database – Kandyse McClure]*

* *Santa Baby* som Donna, tv-film (2006)
* *Whistler* (2006) TV-serie
* *[[Smallville]]* (2005) TV-serie, 1 episode
* *[[Andromeda (TV-serie)|Andromeda]]* (2005) TV-serie, 1 episode
* *[[Battlestar Galactica (2004)|Battlestar Galactica]]* som Anastasia «Dee» Dualla
* *Battlestar Galactica* (2003 miniserie) som Anastasia «Dee» Dualla
* *Hollywood Wives: The New Generation* (2003)
* *[[Jeremiah]]* (2002) 
* *Carrie* tv-film (2002) 
* *Framed* (2002)
* *L.A. Law: The Movie* (2002) 
* *[[Dark Angel]]* (2002) TV-serie, 2 episoder
* *[[Da Vinci's Inquest]]* (2000–2005) TV-serie, 16 episoder
* *[[Just Deal]]* (2000) TV-serie
* *Return to Cabin by the Lake* (2001) 
* *Passion and Prejudice* (2001) 
* *See Spot Run* (2001) 
* *The Spiral Staircase* (2000) 
* *[[Romeo Must Die]]* film (2000)
* *[[2ge+her]]* (2000)
* *Higher Ground* (2000) TV-serie
* *In a Class of His Own* (1999)

## Referanser


## Eksterne lenker
* 
* 
* 2007 Interview on Slice of SciFi
* ''Kandyse McClure'' at TV.com
* 2003 Kandyse McClure interview
* Bio information for ''Anastasia Dualla'' on official *Battlestar Galactica* site
Vladimir Barnasjov

**Vladimir Mikhajlovitsj Barnasjov** (russisk Владимир Михайлович Барнашов; født 1951) er en russisk tidligere skiskytter som representerte Sovjetunionen. Han gikk første gang for det sovjetiske landslaget i 1977.

I OL i 1980 i Lake Placid var han med det sovjetiske laget som vant gull på stafetten. Han tok også tre bronsemedaljer i VM-stafetter &ndash; i 1979, 1981 og 1982

I verdenscupen 1978/79 kom han på tredjeplass i sammendraget, slått av Klaus Siebert og Frank Ullrich.

Etter at han la opp som aktiv, var han trener for det sovjetiske landslaget fra 1984 til 1992.

## Referanser


## Eksterne lenker
*
Adolf Wiklund

**Adolf Wiklund** (født 19. desember 1921 i Rossön, død 21. september 1970) var en svensk skiskytter. 

Han vant historiens første VM i skiskyting i 1958 i østerrikske Saalfelden. Han deltok også på det svenske laget som vant gull i lagkampen, der alle fire løperne ble regnet sammen utfra den individuelle konkurransen. 

## VM-medaljer
* 1958  Saalfelden -  Gull i skiskyting, 20 km, menn 
* 1958  Saalfelden -  Gull i skiskyting, lagkamp, menn 
* 1959  Courmayeur -  Sølv i skiskyting, lagkamp, menn 

## Eksterne lenker
* 
* Bilder av Wiklund og andre svenske skiskyttere på www.jamtli.com
Karasuk (by)

**Karasuk** (russisk: Карасук) er en by i Novosibirsk oblast i Russland. Den ligger ved elva Karasuk, rundt 350&nbsp;km vest-sørvest for Novosibirsk. Innbyggertall: 28&nbsp;300 (2005 est.), 28&nbsp;734 (folketelling 2002), 29&nbsp;401 (folketelling 1989).

Karasuk ble grunnlagt på slutten av 1700-tallet. Den fikk bystatus i 1954.

## Referanser


## Eksterne lenker
*
So Much Hate

**So Much Hate** var et hardcore punk-band fra Oslo.

## Historien

So Much Hate besto av medlemmer fra Svart Framtid, Kafka Prosess og Bannlyst. Bandet var et av de mest aktive norske hardcorebandene på 1980- og 1990-tallet. De spilte over 400 konserter i Norge og i utlandet. So Much Hate var sterkt knyttet til Blitz-huset, og platene og spesielt tekstene deres framstår i ettertid som tidsskildringer fra Blitz' historie.

So Much Hate var mer kompromissløse og hardtslående enn noen andre norske band fra deres samtid. På et tidspunkt var de et av de ledende undergrunnsbandene i Europa. De var på turné med blant andre Ignition, og spilte flere konserter sammen med band som Fugazi, Indigesti og Kina. Etter en avskjedsturné i Europa høsten 1996, spilte So Much Hate sin aller siste konsert på Blitz den 14. november 1996. Vokalist Gunnar Nuven flyttet kort tid etter til Tyskland og bosatte seg der. Børre Løvik (1965–2007) var etter So Much Hate med på å starte bandet Captain Not Responsible, mens Per Arne Haugen og Finn Erik Tangen var med og startet Drunk.

## Medlemmer
* Gunnar Nuven – vokal
* Børre Løvik – gitar
* Per Arne Haugen – bassgitar
* Finn Erik Tangen – trommer

## Diskografi
* 1987: ''How We Feel'' (album), X-port Plater
* 1988: ''Blind Alley'' (album), X-Mist
* 1989: ''Your Choice – Live Series'' (album), Your Choice
* 1990: ''Seein' Red'' (album), X-Mist
* 1991: A Day At The Station (singel), X-Mist
* 1993: ''Lies'' (album), Progress Records

## Referanser


## Eksterne lenker
*
Sverre By

**Sverre By** (1897–1975) var en norsk lærer og barnebokforfatter fra Trøndelag.

Han debuterte i 1946 med *På livet laus*, og skrev i alt 21 bøker. Best kjent er kanskje *Raudmerra* (1948), som han fikk Kirke- og undervisningsdepartementets premiering for, og oppfølgerne *Raudmerra er di* (1956) og *Samstadprinsen* (1961). Han fikk den samme prisen i 1951 for *Turid og dei andre*. Et hovedtema i forfatterskapet er en realistisk skildring av brytningen mellom det gamle bondesamfunnet og det moderne industrisamfunnet i samtida.

By er morfar til fotballtreneren og litteraturkritikeren Ola By Rise (født 1960).

## Referanser


## Kilder
* Gunvor Risa. «Sverre By som barnebokforfattar» I: *Årbok for Trøndelag*, 1975
* Birkeland, Risa, Vold. *Norsk barnelitteraturhistorie*. 2. utg. Samlaget, 2005
Slå

**Slå** kan referere til:

* Slå (lås)
* Gå over stag, innen seiling
* Slåball, et spill

## Se også
* Slag (pekerside)
* Slått (pekerside)
Algimantas Šalna

**Algimantas Šalna** (født 1959) er en litauisk tidligere skiskytter som representerte Sovjetunionen.

## Meritter
* OL
:1984 Sarajevo: gull på stafetten

* VM
:1983 Antholz: gull på stafetten
:1985 Ruhpolding: gull på stafetten

## Referanser


## Eksterne lenker
*
Leif Bothner

**Leif Bothner** (født 7. mai 1905 i Torsken på Senja, død 6. februar 1986) var en lokal Milorg-leder under andre verdenskrig og ordfører i Harstad i 12 år fra 1951 til 1963. Denne epoken er i ettertid blitt kalt «Bothner-perioden» i Harstad, og betegner et tidsrom med sterk vekst og gjennomføring av flere monumentale byggeprosjekter som speiderhus, soldathjem, samfunnshus, svømmehall, kirke og kino, hvor de to siste var blant de fineste i landet.

Bothner vokste opp i Harstad sammen med sine brødre Odd og Søren, som begge ble betydelige forretningsmenn. Bothner var en ivrig idrettsmann og en livslang forkjemper for speidersaken.

I okkupasjonstiden utmerket han seg som leder av Milorgs lokale avdeling Harstad-regionen. Hans offisielle stilling var leder av Nord-Norges Brenselråd – en funksjon som ga han anledning til å reise fritt. Blant annet var han ofte i Stockholm hvor han hadde kontakt med Den norske legasjonen.

I 1959 ble Bothner utnevnt til ridder av St. Olavs Orden. Han innehar også Harstad bys fortjenstmedalje.

## Referanser


## Kilder
* Steinnes, Kristian: *Ved egne krefter*, Harstad 2004

## Eksterne lenker
*
Alfred Eder

**Alfred Eder** (født 28. desember 1953) er en østerriksk skiskyttertrener og tidligere skiskytter. han deltok i seks påfølgende vinter-OL med debut under Vinter-OL 1976 i Innsbruck. Han vant to individuelle VM-medaljer i løpet av karrieren.

Fra 2016 er han trener for Hviterusslands kvinnelandslag i skiskyting.

Alfred Eders sønn, Simon Eder, er også skiskytter, og har fra sesongen 2006/07 gått for det østerrikske landslaget.

## Meritter
### [[VM i skiskyting|Verdensmesterskap]]
* 1983 i Antholz: bronse på sprinten
* 1986 i Oslo: bronse på 20 km

## Referanser


## Eksterne lenker
*
Silje Engeness

**Silje Ingleiv Engeness** (født 9. januar 1975 i Trondheim) er en norsk dramaturg med utdanning fra NTNU og Århus universitet. Hun har vært kunstnerisk og daglig leder ved Teaterhuset Avant Garden i Trondheim fra 2001 til 2008, da hun gikk over i stilling i Norsk kulturråd for å være leder for Kulturrådets prosjekt «Kunstløftet».  Engeness har vært direktør for filmfestivalen Kosmorama fra 2014.
Narimanov

**Narimanov** (russisk: Нариманов) er en by i Astrakhan oblast i Russland. Byen ligger på vestbredden av elva Volga, rundt 48&nbsp;km nordvest for Astrakhan. Innbyggertall: 11&nbsp;202 (folketelling 2002), 11&nbsp;084 (folketelling 1989), 3400 (1979).

Opprinnelig lå landsbyen (*[[selo]]*) **Nizjnevolskoje** («Under Volga») på stedet. I 1967 ble stedet omgjort til en bymessig bosetning (arbeiderbosetning) og fikk navnet **Nizjnevolsk**. I 1984 fikk stedet bystatus med nytt navn Narimov, etter den azeriske sovjetrevolusjonære Keriman Narimanov.

Ved byen ligger skipsverftet *Lotus*, hvor det foruten bygging og reparasjon av skip også bygges blokkmoduler til store konstruksjoner til flytende oljeplattformer.

## Referanser


## Kilder
*Moj Gorod encyclopedia

## Eksterne lenker
*
Simon Eder

**Simon Eder** (født 1983) er en østerriksk skiskytter.

Simon Eder blir trent av faren, den tidligere VM-medaljøren i skiskyting Alfred Eder. Han debuterte internasjonalt i 2002 da han vant normaldistansen i junior-VM i Val Ridanna i Italia. I junior-VM 2004 i Haute Marienne i Frankrike tok han bronsemedalje på sprinten. 

I sesongen 2006/07 endte han på 68.-plass sammenlagt i verdenscupen. I verdenscupløpene i Pokljuka i sesongen 2007/08 gikk han ankeretappen på stafetten, der Østerrike tok tredjeplassen, bare slått av Russland og Tyskland. 

Han har en verdenscupseier på fellesstarten i Khanty-Mansijsk i sesongen 2008/09. I tillegg har han tre andreplasser og en tredjeplass. I VM i skiskyting 2009 i Pyeongchang, tok han sølvmedalje på 4 x 7,5 km stafett for Østerrike. Han kom på 12.-plass i verdenscupen i sesongen 2008/09.

## Verdenscupseire

## Referanser


## Eksterne lenker
*
Ingvar Heggsum

**Ingvar Heggsum** (født 19. april 1918 i Vestre Toten, død 14. januar 2008 samme sted) var en norsk kunstmaler. Heggsum studerte ved Statens håndverks- og kunstindustriskole, Kunstakademiet i Oslo og *Conrad Kickerts malerskole* i Paris. Han var elev av Per Krohg og Jean Heiberg.

Heggsum hadde si debututstilling i Oslo i 1942, og deltok fra 1945 på Statens Høstutstilling. Han hadde separatutstillinger i Oslo, Gjøvik, Hønefoss og Tromsø og deltok på flere kollektivutstillinger. Ingvar Heggsum gjorde studiereiser til Italia og Frankrike, og hadde flere lengre opphold i Nord-Norge. Ellers var han bosatt på Bøverbru i Vestre Toten.

Han gjennomførte større utsmykningsoppdrag i Kvænangen Gildetun og i hjembygda Vestre Toten, bl.a. på Hole kalkverk og Reinsvoll skole. Mange av maleriene har også motiver fra Vestre Toten, bl.a. det kubistiske portrettet av sogneprest Jens Svae og *Blomstrende potetåker. Fra Heksumhøgda* (1952). Ingvar Heggsum uttalte i et intervju at «jeg måtte nok tilbake til Toten. Det er her jeg hører hjemme, og det er her jeg gjør mest ut av motiva.»

Heggsum arbeidde med forskjellige stiler og uttrykksformer. Han sa sjøl at bildene fra krigen hadde et blått, dystert preg, hans såkalte «blå periode». Seinere reiste han til Paris og ble fascinert av neoimpresjonismen. Etterpå hadde han en lang periode prega av kubismen.

Heggsum er innkjøpt av Tromsø bys kunstgalleri og Gjøvik bys kunstsamling. Han hadde Statens garantiinntekt for kunstnere fra 1977.

## Referanser


## Litteratur
* Gjestrum, John Aage: «Kunstmaler Ingvar Heggsum: Et virkelig godt bilde skal tåle å henge opp-ned!», i årboka Totn 1979, s. 22-29.
Kinn kirke (Nordre Land)

:*Se også [[Kinn kirke (Flora)]].

*'Kinn kirke*' i [[Aust-Torpa]] i [[Nordre Land]] er en [[langkirke]] med 140 sitteplasser. Kirken ble tegnet av [[Wilhelm Swensen]] allerede i 1941, men oppført først noen år etter krigen av byggmester Arne Lybech og innviet den 16. september 1956. Den ble da titulert som kapell. Mye av inventaret ble snekret på verkstedet til Ragnvald Sollien. Bildet i altertavlen er malt av Gunnar Bergstø, og orgelet (1959) er bygget av [[Norsk Orgel- og Harmoniumfabrikk]].

== Tidligere kirke ==
I [[middelalderen]] stod det en [[stavkirke]] omtrent der dagens kirke står. Den er blant annet nevnt i 1337 og i 1554 ([[bispevisitas]]). Innen 1557 var den revet. Den påfølgende Kinn kirke ble nybygd i tømmer i annen halvdel av 1500-tallet, og tatt i bruk en gang mellom 1577 og 1594. Senere ble den ombygget med to fløyer og utvidet til korskirke. På slutten av 1700-tallet var kirken i meget dårlig forfatning, og i 1817 ble den revet. Gravplassen ved kirken ble imidlertid benyttet også etter 1817. Deler av den gamle kirken ble solgt på auksjon i 1823.

== Referanser ==
<references/>

== Litteratur ==
* 

== Eksterne lenker ==
* [https://img6.custompublish.com/getfile.php/854821.1116.yqebsywree/Kinn+kirke+-+Jubileumsskrift.pdf?return=www.nordre-land.kommune.no *Kinn kirke 50 år'', jubileumshefte i PDF-format]
* 
* Kinn kirke, hos Nordre Land kommune 
*
Kamyzjak

**Kamyzjak** (russisk: Камызяк) er en by i Astrakhan oblast i Russland. Den ligger ved Kamyzjak, en gren i elvedeltaet til elva Volga, rundt 27&nbsp;km sør for Astrakhan. Innbyggertall: 16&nbsp;100 (folketelling 2002).

Kamyzjak ble grunnlagt rundt 1560, som en fiskerlandsby ved Volga. Bystatus ble innvilget 2. februar 1973.

## Referanser


## Kilder
* Moj Gorod encyclopedia

## Eksterne lenker
*
Daniel Alfredson

**Hans Daniel Björn Alfredson** (født 23. mai 1959 i Vantörs församling i Stockholm) er en svensk  filmregissør og produsent.

Alfredson har laget actionpregede spillefilmer, blant annet *[[Mannen på balkongen|Mannen på taket]]* i 1994 og seinere mer eksperimentelle, stilistiske og estetiske filmer som *[[Tic Tac]]* i 1997 og *[[Straydogs]]* i 1999. Han har også regissert for TV, for eksempel *Dödsklockan*,  i 1999. I 2007 arbeidet han med filmatiseringen av Kerstin Ekmans manus *Varg*.

Daniel Alfredson er sønn til Hans Alfredson og deltok som skuespiller i to av farens produksjoner.

## Filmografi (utvalg)
### Regissør
#### Spillefilm, regissør
* 2009 – *[[Luftslottet som sprengtes (film)|Luftslottet som sprengtes]]*
* 2009 – *[[Jenta som lekte med ilden (film)|Jenta som lekte med ilden]]*
* 2008 – *[[Varg (film)|Varg]]*  
* 2001 – *[[Syndere i sommarsol (film)|Syndere i sommarsol]]*
* 1999 – *[[Straydogs]]*  
* 1997 – *[[Tic Tac]]*
* 1993 – *[[Mannen på balkongen (film)|Mannen på balkongen]]*

#### Kortfilm, regissør
* 2000 – *[[10:10]]*  
* 1998 – *[[Rymd]]*

#### TV, regissør
* 1999 – *[[Dödsklockan]]*  
* 1997 – *[[Emma åklagare]]* (alle 9 episodene, TV-serie)
* 1996 – *[[Cluedo - en mordgåta]]* (ukjent antall episoder, TV-serie)
* 1995 – *[[Den täta elden]]* (mini-TV-serie) 
* 1994 – *[[Den vite riddaren]]* episode 3 og 4 av 4 episoder (episode "En man utan fruktan") (episode "Valkyrieritten")(mini-TV-serie)
* 1992 – *[[Kvällspressen]]* (TV-serie) 
* 1993 – *[[Roseanna (film fra 1993)|Roseanna]]*

### Produsent
#### Spillefilm, produsent
* 2006 – *[[Tusenbröder - Återkomsten]]*  
* 2005 – *[[Pistvakt (film)|Pistvakt]]* 
* 2004 – *[[Hotet]]*  
* 2004 – *[[Suxxess]]*

#### Kortfilm, eksekutiv produsent
* 2005 – *[[Rubinbröllop]]*

#### TV, produsent
* 2007 – *[[Wallander - Pyramiden]]*  
* 2007 – *[[Höök]]*  
* 2007 – *[[Playa del Sol]]* (1 episode, TV-serie)
* 2006 – *[[Snapphanar]]* (mini-TV-serie) 
* 2006 – *[[Möbelhandlarens dotter]]* (mini-TV-serie)

### Skuespiller
#### Spillefilm, skuespiller
* 1982 – *[[Den enfoldige morderen]]* – engel

#### TV, skuespiller
* 1973 – *[[Kvartetten som sprängdes (TV-serie)|Kvartetten som sprängdes]]*

## Referanser


## Eksterne lenker
*
Jazz & Heavy

***Jazz & Heavy*** er et norsk musikkprogram som gikk på NRK2 fra 1998 til 1999. Programmet inneholdt musikkvideoer og konsertopptak med vekselvis jazz og heavy metal. Programmet ble ledet av Geir Kolden og Tonny Kluften, som begge hadde sin bakgrunn i ungdomsprogrammet ''Direkte lykke''. Kolden og Kluften er begge musikkelskere, men sterkt uenige om hvilke premisser som ligger til grunn for "god musikk". Kluften sverger til fri-jazz mens Kolden står med begge beina godt plantet i heavy metal-land. Dermed var det duket for en del konflikter i programmet. Programmet var en del av ungdomsprogrammet U og gikk på tirsdagskvelder.

*Jazz og Heavy* ble ingen publikumssuksess, men gikk i to sesonger. Premieren ble kun sett av 7000.

## Referanser


## Eksterne lenker
*Hjemmeside (arkivert versjon fra februar 1999)
*
Ruth

:*For den bibelske personen, se [[Rut]]*

**Ruth** og **Rut** er kvinnenavn med hebraisk opprinnelse. Betydningen av navnet er usikker, men betyr trolig god venn eller nabo.

## Navnedag
*Ruth*, *Rut* og andre varianter av navnet har navnedag i mange land. I Norge er datoen 28. november.

## Utbredelse
*Ruth* var et populært navn i England rundt 1700-tallet.

*Ruth* var et populært navn i USA fra 1800-tallet og fram til 1940-årene.

I Norge var navnet mest brukt på første halvdel av 1900-tallet.

|}

## Kjente personer med navnet
Personene i listen er ordnet kronologisk etter fødselsår.
* Ruth Gordon (1896–1985), amerikansk skuespiller og manusforfatter
* Ruth Maier (1920–1942), østerriksk-jødisk flyktning og venninne av Gunvor Hofmo
* Rut Tellefsen (f. 1930), norsk skuespiller
* Ruth Roland (f. 1960), norsk grafiker
* Ruth Lillegraven (f. 1978), norsk dikter

## Referanser


## Eksterne lenker
*
Seefood TV

**Seefood TV AS** er et norsk TV-produksjonsselskap som produserer programmer for TV 2, TVNorge og NRK, reklamefilmer for TV, samt oppdragsfilmer for næringslivet. Selskapet ble stiftet i 2001 av Kristian Ødegård og Espen Eckbo i forbindelse med produksjonen av realityparodien *[[Nissene på låven]]*.

Selskapet eies (2010) av EAE Holding AS (Espen Andersen Eckbo), Krisco Holding AS (Kristian Ødegård) og Panter Produksjoner AS (daglig leder Aleksander Herresthal).

Selskapet har også et datterselskap, *Seefood Scene AS*, som produserer humor for scenen.

Selskapet har sin daglige virksomhet i kontorer i Oscarsgate i Oslo, og har ti ansatte, inkludert de tre eierne. Selskapet hadde en omsetning på 159 millioner kroner i 2022.

## Produksjoner
* *[[Nissene på låven]]*, TV-serie på TVNorge 2001
* *[[På klozz hold]]*, TV-serie på TVNorge 2002
* *[[Tonight med Timothy Dahle]]*, TV-serie på TV 2 2003
* *[[TV 2-nøttene]]*, TV-serie på TV 2 2004–2009
* *[[Jul i Tøyengata]]*, TV-serie på TVNorge 2006
* *[[Lille Nøtteaften]]*, TV-program på TV 2 2006, 2007 og 2008
* *[[Det var en gang et eventyr]]*, TV-serie på NRK 2008
* *[[Tett på tre]]*, TV-serie på TV 2 2008
* *[[Kolonihagen]]*, TV-serie på TV 2 2010
* *[[På hjul med Dag Otto]]*, TV-serie på TV 2 2010-2018
* *[[Kongsvik ungdomsskole]]*, TV-serie på TVNorge 2011
* *[[Nissene over skog og hei]]*, TV-serie på TVNorge 2011
* *[[Kollektivet (TV-serie)|Kollektivet]]*, TV-serie på TV2 2011–2015
* *[[Asbjørn Brekke-show]]*, TV-serie på TVNorge 2012 og 2013
* *[[Kongsvik videregående]]*, TV-serie på TVNorge 2013
* *[[Huskestue]]*, TV-serie på TV 2 2015-
* *[[Costa del Kongsvik]]*, TV-serie på TVNorge 2014-2016
* *[[Kompani Lauritzen]]*, TV-serie på TV2 2020–
* *[[Familien Lykke]]*, TV-serie på NRK 2020–
* *Narvestad tar ferie*, TV-serie på NRK 2017
* *[[Jul i Blodfjell]]*, TV-serie på TVNorge 2017
* *[[Hit for hit]]*, TV-serie på NRK 2018
* *[[Jul i Blodfjell|Jul i Blodfjell 2]]*, TV-serie på TVNorge 2019
* *[[Nissene i bingen]]*, TV-serie på TVNorge 2021
* *[[Hva skjedde med Solveig?]]*, TV-serie på NRK 2023
* *[[Dummedag]]*, TV-serie på NRK 2023
* *[[Nissene i sjul]]*, TV-serie på NRK 2025

## Referanser


## Eksterne lenker
* http://www.seefood.no/
Bjørn Stordrange

**Bjørn Reinert Stordrange** (født 1956) er en norsk advokat med møterett for Høyesterett og tidligere politiker (H). 

Han vokste opp i Flekkefjord som sønn av lærerparet Magnhild, født Hovstad, og Kolbjørn Stordrange. Faren var også stortingsrepresentant for Høyre.

Etter examen artium gjennomførte han Forsvarets russiskkurs. Han tok juridisk embetseksamen ved Universitetet i Oslo (UiO) i 1982 og den juridiske doktorgraden i 1988 på en avhandling om Stortingets lovbehandling. Stordrange har vært førsteamanuensis ved det juridiske fakultet ved Universitetet i Oslo (UiO), sorenskriver i Flekkefjord, partner i Advokatfirmaet Smith Grette Wille og professor II ved Universitetet i Tromsø og BI.

Han var formann i Vest-Agder Unge Høyre 1974–1976, medlem av Unge Høyres sentralstyre 1979–1982 og møtte fast som vararepresentant på Stortinget mens Tore Austad var kirke- og undervisningsminister 1981–1983. Stordrange var statssekretær i Justisdepartementet under Syse-regjeringen 1989–1990.

I 1999 ble han, sammen med Morten Steenstrup, partner i Steenstrup Stordrange, senere SANDS advokatfirma. Stordrange arbeider mest med prosedyre i økonomiske straffesaker og sivile saker. Han har også arbeidet med eiendom, blant annet ekspropriasjonsrett og offentlig regulering.

Stordrange var styreleder i Oslo Sporveier fra 1998 til 2001. Han måtte fratre etter at det ble kjent at han også tok advokatoppdrag fra selskapet, noe som i sin tur førte til et mistillitsforslag mot byrådsleder Fritz Huitfeldt.

## Referanser


## Eksterne lenker
*
Roseanna

**Roseanna** har flere betydninger og kan referere til:
* Roseanna (roman), roman av Sjöwall & Wahlöö
* Filmatiseringer av romanen:
** Roseanna (1967) med Keve Hjelm i rollen som Martin Beck
** Roseanna (1993) med Gösta Ekman d.y. i rollen som Martin Beck
Nærings-ph.d.

**Nærings-ph.d**. er en ordning under divisjon for innovasjon i Norges forskningsråd. Ordningen ble etablert som prøveordning 16. januar 2008. Første ordinære driftsår var 2009.

Nærings-ph.d.-ordningen har som mål å fremme produktive samarbeid mellom næringsliv og akademia, og økt forskerkompetanse i norsk næringsliv. Nærings-ph.d.-kandidater forsker på relevante problemstillinger for bedriften, og får faglig innsikt og veiledning fra et universitet eller en høgskole, i Norge eller i utlandet. Graden tildelt etter et slikt program har de samme kravene til vitenskapelig nivå som andre ph.d.-grader, og etter godkjent disputas tildeles stipendiaten en regulær ph.d.-grad. Danmark har hatt en tilsvarende ordning siden 1970-tallet. Ordningen finansieres av Kunnskapsdepartementet og Nærings- og fiskeridepartementet.

Støtten fra Norges forskningsråd bestemmes i tråd med faste satser, og kan ikke overstige 50% av prosjektets totalkostnader.
## Referanser


## Eksterne lenker
* Nærings-ph.d. - hjemmesider
* Ny ordning med nærings-ph.d
Slaget ved Tali-Ihantala

**Slaget ved Tali-Ihantala** var et slag som ble utkjempet på  Det karelske nes i sluttfasen av den finske fortsettelseskrigen i perioden 25. juni – 9. juli 1944. De finske styrkene på 50&nbsp;000 soldater under ledelse av Karl Lennart Oesch, klarte å stoppe de tre ganger så store sovjetiske styrkene i det som skulle bli Nordens største feltslag noensinne.
Euphoria Morning

***Euphoria Morning*** er debutalbumet til Chris Cornell. Det kom ut i 1999 og hadde tolv sanger. «Can't Change Me» ble nominert for *Best Male Rock Vocal Performance* i 2000, men han vant ikke. *Euphoria Morning* solgte 75&nbsp;000 kopier i dens første uke og den har totalt solgt over 343&nbsp;000 kopier i USA alene. Albumet ble utgitt etter Cornells tid i Soundgarden og før han var med på å starte Audioslave.

## Sporliste
# «Can't Change Me» &ndash; 3:23 
# «Flutter Girl» &ndash; 2:36 
# «Preaching the End of the World» &ndash; 4:41 
# «Follow My Way» &ndash; 5:10 
# «When I'm Down» &ndash; 4:20 
# «Mission» &ndash; 4:05
# «Wave Goodbye» &ndash; 3:43 
# «Moonchild» &ndash; 4:02 
# «Sweet Euphoria» &ndash; 3:08 
# «Disappearing One» &ndash; 3:48 
# «Pillow of Your Bones» &ndash; 4:29 
# «Steel Rain» &ndash; 5:41

## Eksterne lenker
*
Kinn kirke

**Kinn kirke** kan referere til:

* Kinn kirke (Flora), kirke i Sogn og Fjordane bygget i perioden 1150-1200.
* Kinn kirke (Nordre Land), kirke i Aust-Torpa i Oppland bygget 1956.
Jorunn

**Jorunn** er et kvinnenavn med norrøn opprinnelse og betyr «hest» og «elske». Navnet var vanlig i Norge i vikingtiden og i middelalderen, og i nyere tid rundt 1940-tallet. Navnet er i dag mest brukt på Færøyene, i formen *Jórun*. En kjent navnebærer er Jorunn Kirkenær (1926–2010). Hun var en norsk ballettdanser og koreograf som har hatt stor innflytelse på norsk dans og ballett.

## Etymologi
*Jorunn* er har norrøn opprinnelse. Det første navneleddet kommer av det norrøne ordet *jór/iór,* «hest»*,* og det andre navneleddet kan komme av det norrøne *unna*, «elske», eller *unnr*, «bølge». Alternativt kan det første navneleddet komme av *jǫfurr*, «konge» eller «høvding». Dette ordet har igjen opprinnelse i det urnordiske **eburaR*, «villsvin».

## Utbredelse
*Jórunn* var et vanlig kvinnenavn på Island og antakelig også i Norge i vikingtiden. Det er 17 forskjellige personer med navnet nevnt i Landnåmabok.
*Iórunnr* er også kjent brukt i fem forskjellige runeinnskrifter fra vikingtiden. *Jorunn* var et vanlig kvinnenavn i Norge i middelalderen. Over 50  forskjellige personer med navnet er nevnt i Regesta Norvegica. I nyere tid har navnet vært mest populært rundt 1940-årene.

|}

## Kjente personer med navnet
Personene i listen er ordnet kronologisk etter fødselsår.
* Jorunn Knutsdotter Bjønnemyr (1791–1866), norsk folkevisesanger
* Jorunn Kirkenær (1926–2021), norsk ballettdanser og koreograf
* Jorunn Hareide (født 1940), norsk litteraturviter
* Jorunn Ringstad (1943–2018), norsk politiker
* Jorunn Kjellsby (1944–2025), norsk skuespiller
* Jorunn Mæhlum (født 1944), norsk kunstner
* Jorunn Skåden (født 1953), tidligere ordfører i Sveio
* Jorun Thørring (født 1955), norsk forfatter
* Jorunn Horgen (født 1966), norsk brettseiler
* Jorunn Elisabet Gleditsch Lossius (født 1980), norsk politiker
* Jorun Stiansen (født 1984), norsk sanger og artist

## Annen bruk av navnet
* Ekstremværet Jorun rammet Finnmark 8. mars 2014.

## Referanser


## Eksterne lenker
*
Tamás Kádár

**Tamás Kádár** (født 14. mars 1990 i Veszprém) er en ungarsk fotballspiller som spiller for den kinesiske klubben Shandong FC.

Kádár var på prøvespill hos både Bolton Wanderers og Newcastle United i desember 2007, og han signerte for Newcastle 18. januar 2008.

## Landslaget
Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Roseanna (film fra 1993)

***Roseanna*** er en svensk kriminal-thriller fra 1993 regissert av Daniel Alfredson. Filmen er basert på Sjöwall & Wahlöös kriminalroman med samme tittel fra 1965. Hovedrollen spilles av Gösta Ekman og er den andre av seks filmer, utgitt i perioden 1993 til 1994, med Ekman i rollen som politietterforsker Martin Beck. En annen sentral rolle spilles av Rolf Lassgård.

Filmen gikk rett på video høsten 1993 og hadde tv-premiere på SVT den 4. februar 1994.

## Handling
Et nakent kvinnelik blir funnet ved en av slusene i Göta kanal. Kvinnen var passasjer på en av kanalbåtene, og *[[Martin Beck]]* og hans menn begynner å ta avhør av de passasjerene som var om bord på den samme båtturen.

## Rolleliste (utvalg)
*Gösta Ekman – Martin Beck
*Kjell Bergqvist – Lennart Kollberg
*Rolf Lassgård – Gunvald Larsson
*Niklas Hjulström – Benny Skacke
*Lena Nilsson – Åsa Thorell
*Ingvar Andersson  – Per Månsson
*Bernt Ström – Einar Rönn
*Torgny Anderberg – Evald Hammar
*Jacob Nordenson – Folke Bengtsson
*Anita Ekström – Inga Beck
*Tova Magnusson-Norling – Putte Beck
*Anna Helena Bergendal – Roseanna
*Donald Högberg – Karl Åke Eriksson
*Viktor Ginner – Erik Beck
*Agneta Ekmanner – Greta Hjelm
*Birger Österberg – Kvant
*Per-Gunnar Hylén – Kristiansson
*Tom Younger – inspektør Kafka
*Hans Ullberg – obersten
*Barbro Hiort af Ornäs – oberstens hustru
*Karin Sjöberg – Karin Larsson
*Wallis Grahn – Göta Isaksson
*Inga Sarri – Karin Larssons mor
*Tove Edfeldt – jente med fiskestang
*Barbro Christenson – legen
*Lasse Petterson – styrmannen på «Diana»
*Chris Torch – Mylvaney

## Referanser


## Eksterne lenker
*
Gun von Wittrock

**Gunvor «Gun» Norem** (født **von Wittrock** 22. juli 1922, død 5. april 2009) var en formgiver og keramiker, spesielt kjent for sin kunstkeramikk, gjerne dyrefigurer. 

Norem var født i Danmark. Hun utdannet seg ved Statens Kunsthøjskole i København og flyttet senere til Lidköping i Sverige hvor hun arbeidet ved Rörstrands Porslinsfabrik fra 1944 til 1949. Deretter flyttet hun til Norge hvor hun arbeidet ved Elle Keramikk i Drøbak i mange år, og giftet seg med Ørnulf Tore Norem. Gunvor Norem døde 5. april 2009 på Grande sykehjem i Drøbak, i en alder av 87 år.

## Referanser
Coco Solo

**Coco Solo** var en ubåtbase for den amerikanske marine på den atlantiske (nordvestre) siden av Panamakanalsonen, nær Colón i Panama. I 1960-årene var det ikke lenger noen ubåter der, bare noe støttepersonell. Under annen verdenskrig var Coco Solo dessuten en liten flybase for en skvadron av marinens P-38 Lightning-fly.

Fra tidlig i 1980-årene til midten av 1990-årene var Coco Solo residens og administrasjon for avdelinger av marinen, marineinfanteriet og hæren som opererte fra den nærliggende basen Galeta Island.

Etter at Panamakanalen ble overført til Panamas kontroll i 1999 ble det slutt på amerikansk militær virksomhet både i Coco Solo og på Galeta Island. Coco Solo har nå to store containerterminaler, blant annet Manzanillo International Terminal, Latinamerikas største containerterminal.

Senator John McCain ble født på Coco Solo-basen.
Kjørholmane naturreservat

**Kjørholmane naturreservat** ligger på en rekke med holmer sørvest for øyen Rott i Sola kommune. 

Kjørholmane naturreservat ble opprettet ved kongelig resolusjon 7. mai 1982, og er et sjøfuglreservat. Siden 2003 er reservatet en del av Rott-Håstein-Kjør fuglefredningsområde, og fra 2011 er hele fuglefredningsområdet også ramsarområde.

Dette er et viktig hekkeområde for sjøfugl og tilholdssted for sel, især havert. På Kjørholmane finnes den største toppskarvkolonien i Norge sør for Runde. Her er også hekkende bestander av toppskarv, krykkje, alker, lunde, teist, alke, lomvi og havhest. Også kolonier av gråmåke, sildemåke og svartbak. Dette er det sørligste området i landet for arter som blant annet lundefugl og krykkje.
## Referanser


## Eksterne lenker
*
Eduardo Hontiveros

**Eduardo «Fr. Honti» Hontiveros** (født 20. desember 1923 i Molo i Iloilo City på Filippinene, død 15. januar 2008) var en filippinsk katolsk prest tilhørende jesuittordenen, kjent som en komponist og musiker som betød meget for filippinsk liturgisk musikk etter Annet Vatikankonsil. 

Han ble jesuitt i 1945. Etter novisiat og så prestestudier i USA ble han presteviet av kardinal Francis Spellman i 1954.

Etter Annet Vatikankonsil oppstod et behov for liturgisk musikk, blant annet til bruk under feiring av messen, på folkespråket. Blant hans komposisjoner er «Papuri sa Diyos», «Magnificat», «Maria, Bukang-Liwayway», «Pananagutan».

## Referanser


## Eksterne lenker
* Eduardo Hontiveros (1923–2008) – Nekrolog og biografi,  Philippine Province of the Society of Jesus website.
Kjell Maartmann-Moe

**Kjell Maartmann-Moe** (født 1951) er norsk politiker, lege, spesialist i allmennmedisin og dr.med. Han er leder av Kontrollutvalget i Bærum kommune fra 2023. Han var ordførerkandidat for Bærum Arbeiderparti ved kommunevalget i 2015 og 2019 og leder av kommunestyregruppa 2015–2023. Han var leder av Bærum Arbeiderparti i perioden 2011-2014. Han var leder av Allmennlegeforeningen i Legeforeningen 2002–2005.

Maartmann-Moe tok examen artium ved Oslo katedralskole i 1970 og første avdeling ved Økonomisk College ved Oslo Handelsgymnasium i 1971. Han studerte deretter medisin og ble i 1980 cand.med. ved Universitetet i Oslo. I 1982 disputerte han for den medisinske doktorgrad ved Universitetet i Oslo med en avhandling om arvelig variasjon (polymorfismer) i cellemembranreseptorer for low density lipoprotein (LDL).  

Han var turnuslege (LIS1) ved Fylkessjukehuset i Lærdal og i Nes i Hallingdal. I 1982–83 tjenestegjorde han som løytnant i saniteten i Sjøforsvaret. Maartmann-Moe ble i 1983 allmennlege og i 1992 spesialist i allmennmedisin. Maartmann-Moe arbeidet som allmennlege og fastlege på Grünerløkka i Oslo indre øst 1983–2012. I perioden 1996–2012 arbeidet han også som førsteamanuensis ved Institutt for allmenn- og samfunnsmedisin ved Universitetet i Oslo. I perioden 2012-2019 var han ansatt som seniorrådgiver i avdeling for kommunale helse- og omsorgstjenester i Helsedirektoratet.

På 1980-tallet utviklet Maartmann-Moe det elektroniske journalsystemet Helsedata for  legekontor basert på operativsystemet UNIX, en integrert relasjonsdatabase og et tekstbehandlingssystem. Markedet valgte DOS. Han laget også Universalblankett for helsetjenesten (UBH) som erstattet de aller fleste fortrykte blanketter i helse- og trygdetjenestene. Maartmann-Moe bidro med sin fagkompetanse i mange prosjekt for elektronisk meldingsutveksling i helse- og trygdesystemet.

Fra 1992 til 2007 var Maartmann-Moe medlem av Landsstyret i Den norske legeforening. 1999–2001 var Maartmann-Moe styremedlem i Allmennlegeforeningen. Han var deretter foreningens leder i årene 2002–2005. I kraft av disse vervene var han med å innføre og etablere fastlegeordningen.

Maartmann-Moe ble i 2004 medlem i Arbeiderpartiet og har hatt en rekke verv i partiet og i lokalpolitikken. I 2011–2021 var han delegat til Landsmøtet i Arbeiderpartiet. Han var leder av Haslum partiavdeling i Bærum Arbeiderparti 2006–2011. Han var medlem av kommunestyregruppa i Bærum 2007–2011 og 2015–2023 og fylkestingsgruppa i Akershus fra 2007–2015. Han var leder av Helse- og velferdsnettverket og av Forsknings- og kunnskapsnettverket i Oslo og Akershus Arbeiderparti i mange år. I 2009–2017 var han medlem og varamedlem i Akershus Arbeiderpartis styre.   

I 2011–2019 var Maartmann-Moe rådsmedlem i Oslofjorden friluftsråd. I 2020 ble han styremedlem i Oslofjorden friluftsråd og gjenvalgt i 2024.     

Maartmann-Moe har i samarbeid med DNT sørget for at det er T-merkede ruter i Valdres mellom Kruk - Vangsjøen - Skaget og Vangsjøen - Svarthammar.    

Han er medlem av Norske druedyrkere.    

Maartmann-Moe er gift med Torunn Janbu.

## Eksterne lenker
* Kjell Maartmann-Moe på Facebook
Ølbergstranden

**Ølbergstranden** i Sola kommune er en av jærstrendene. Stranden er en 400 meter lang sandstrand. Ølberg og Ølbergstranden ligger sørvest for Sola flyplass. Det ligger også en campingplass ved Ølbergstranden.

Ølbergstranden tilhører Sandnes kommune, til tross for at den ligger i Sola kommune. Stavanger Aftenblad har i arkivet hos Jæren friluftsråd funnet kjøpekontrakten fra 1952 som beviser eierskapet. Ansvaret for drift og vedlikehold av over 80.000 kvadratmeter strandsone og campingplass ble i 1972 overført til Jæren friluftsråd, men fortsatt med Sandnes som eier.

Ved stranden ligger det flere rester etter Andre verdenskrig, blant annet en bunker og en russerhytte. Den åttekantede hytta og to andre slike var tidligere plassert høyere oppe på Ølberg. I hver av hyttene overnattet 16 russiske krigsfanger som ble brukt til bygging av tyske bunkere og kanonstillinger på Ølberg.

## Referanser


## Eksterne lenker
*Ølbergstranden.no